
"...s nem vész magja a nemes gabonának..."  

Hagyományos értékekre alapuló tudás-és közösségfejlesztés az Élő Forrásból


Szakmai beszámoló
Havi szakkör ritmus hangja
Tervezett képzési idő: alkalmanként 2 óra (2*30 perc)

A témanap helyszíne: Vackor Óvoda, Egységes Óvoda- Bölcsőde (Devecser), 8460 Devecser, Szabadság tér 1-3.

A havi szakkör célcsoportja: 9 fő, a Vackor Óvodába járó gyermekek

A képzés célja: 

Az óvodások számára, játékos formában tegyük vonzóvá, érdekessé a magyar népdalt, népzenét, táncot, folklórt, általában a magyar kultúrát. 
Megszerezhető kompetenciák: 

Az óvodások nyugodt, élménygazdag, harmonikus fejlődésének elősegítése a magasabb rendű érzelmek kibontakoztatásával, hátrányok csökkentésével az életkori és egyéni sajátosságok és az eltérő fejlődési ütem figyelembevételével. Sokoldalú képességfejlesztés segítségével a gyermeki személyiség egészére irányuló fejlődés biztosítása, harmonikus, esztétikus, összerendezett mozgásfejlődésének elősegítése. A gyermek kíváncsiságának, utánzási kedvének motiválása az értelmi képességek, érzékelés, észlelés, emlékezet, figyelem, képzelet, gondolkodás és a kreativitás fejlesztése érdekében. 

A havi szakkör 2018. október 26-án folytatódott. A foglalkozásokat, az adott hónapra jellemző jeles napok kapcsán terveztük. Fontosnak tartottuk, hogy az óvodásoknak megfelelő foglalkozásokat tartsunk, figyelembe véve életkorukat, előzetes tudásukat és fontosnak tartottuk azt is, hogy felkeltsük érdeklődésüket adott témával kapcsolatban és bővítsük már meglévő tudásukat. 

Az első foglalkozás a tervezett program szerint zajlott. Sikerült a gyerekeket motiválttá tenni. A 2 x 30 perces foglalkozás között tartottunk szünetet, de megállapítottuk, hogy a gyerekek szünet nélkül is jól érezték volna magukat. 
A foglalkozást beszélgetéssel kezdtük, amely jó hangulatban telt. Ezután következett a szüret igazi tartalmának bemutatása és átélése. A gyermekek lebogyózták a szőlőket, közben beszélgettünk velük a szüretről, majd megnézték hogyan is működik egy présgép.  A beszélgetés és a gyakorlati foglalkozás után megtanultunk egy szőlővel kapcsolatos dalocskát. A címe: „Érik a szőlő,,,”. A gyerekek önfeledten, jókedvűen, hangosan énekelték a megtanult dalt. Többször is el kellett énekelni velük a dalt. 
A második foglalkozáson két játékot játszottunk a gyerekekkel. „Erre csörög a dió…” és „Lipem, lopom a szőlőt…”. Nagyon szeretem ezt a kis társaságot, mert minden játéknak nagyon örülnek, és teljes odaadással játszanak. Nagyon élveztük mindannyian a közös játékokat. 

Befejezésként pedig, hogy tetőzzük a hangulatot, táncházzal zártuk a foglalkozást. A gyerekek kipirosodva, mosolygósan, énekelve hagyták el a termet. 

A következő foglalkozás 2018. november 09-én volt megtartva. A gyerekek már vártak bennünket. A téma Mártonnal és a libákkal volt kapcsolatos.  Mesén keresztül szerettem volna megismertetni velük Mártont. A gyerekeknek nagyon tetszett. Nagy odafigyeléssel hallgatták, amit mesélek nekik. 
A mese után kukoricát morzsoltunk, melyből különböző képeket készítettünk.

A foglalkozás második része is kézműveskedéssel folytatódott, mely során a színes papírlapra libát készítettünk a tenyerünkkel. Ezután pedig megtanultuk a következő dalt:

Hatan vannak…
Hatan vannak a mi ludaink,

Három szürke, három fekete,

Gúnár, gúnár, liba gúnár,

Gúnár az eleje,

Szabad a mezeje,

Kinek nincsen párja,

Az lesz a gúnárja.

Az év utolsó foglalkozást 2018. 12. 21-én tartottuk. Advent és Karácsony volt a téma. Beszélgettünk a böjtről, zajos mulatságról, táncról, lakodalomról, hogy mikor lehet tartani és mikor nem ebben az időszakban. Meséltünk nekik Luca napról, gonosz, rossz szellemek, boszorkányok elhárításáról, elűzéséről. Kántálásról, regölésről, betlehemezésről. 
Ezek után megtanultunk két dalt. 

A foglalkozás végén a gyermekekkel kézműveskedtünk. A gyerekek különböző technikával jelenítették meg az általuk megálmodott karácsonyfákat.
A gyerekek nagyon jól érezték magukat.  

Kedvezményezett szervezet:

Élő Forrás Hagyományőrző Egyesület

Cím: 8494 Kiscsősz, Kossuth L. u. 47.
email: cimbi@iplus.hu

www.hidakforum.hu 

www.eloforras.eu

